ועדת הכנסת, כנסת 20, פרוטוקול מספר 82, 2015-12-16 09:30

דוד ביטן: אני פותח את הישיבה.

יואל חסון: אדוני, אפשר הצעה לסדר לפני שאתה פותח?

דוד ביטן: כן.

יואל חסון: רק להגיד שהתגעגענו אליך, היית חסר.

יואל חסון: שמונה ימים יותר מדי לא היית פה, אדוני.

דוד ביטן: גם התגעגעתי.

דוד ביטן: מה לעשות, היו לנו אירועי תרבות.

יואל חסון: אבל תודה שחזרת.

יואל חסון: תודה רבה.

דוד ביטן: תודה.

דוד ביטן: אני שרתי את זה ולא שמתי לב שזה הרבה זמן, אבל כבר לא יכולתי לוותר.

יואל חסון: טוב שחזרת, אדוני, טוב ששרדת את הנסיעה.

דוד ביטן: וואלה, שרדנו, כן.

דוד ביטן: הסעיף הראשון על סדר-היום: המלצת הוועדה הציבורית לבחינת שכר ותשלומים אחרים לחברי הכנסת בנושא: הגדלת מספר היועצים הפרלמנטריים.

דוד ביטן: כפי שידוע לכם, לפי הנוהל, לפי החוק – בעצם, לא לפי הנוהל – העברנו את ההמלצה שלנו לוועדה הציבורית, היא החזירה לנו תשובה, עכשיו אנחנו צריכים לאשר או לא לאשר את ההמלצה שלה.

דוד ביטן: אם אנחנו מאשרים את ההמלצה שלה אז היא מקבלת תוקף, ואם אנחנו לא מאשרים את ההמלצה זה חוזר אליהם שוב פעם ל-15 ימי עבודה, כי החוק תוקן.

דוד ביטן: תיקנו את החוק שהם חייבים לתת לנו תשובה תוך 15 ימי עבודה.

<ארבל אסטרחן: פורסם אתמול.

דוד ביטן: פורסם אתמול, אתם רואים.

דוד ביטן: אם הם יסכימו לתשובה שלנו אז שוב פעם זה מקבל תוקף, ואם הם לא מסכימים אז נדון בזה פעם אחרונה, וההחלטה שלנו תהיה ההחלטה הקובעת.

יואב בן צור: רק לא הבנתי מה הם צריכים להתייעץ עם הנציגים של היועצים הפרלמנטריים, מה זה קשור לעניין?

דוד ביטן: הנציגים של היועצים הפרלמנטריים פנו אליהם, ובמקום לשבת אתם הם ניצלו את זה כתואנה לדחות את ההחלטה שלהם.

יואב בן צור: לא הבנתי מה הם רוצים לשבת אתם?

יואב בן צור: על איזה נושא בכלל?

יואב בן צור: מה זה קשור אחד לשני?

<קסם רוזנבלט: אשמח להגיד.

דוד ביטן: תכף נשמע אותם.

<ארבל אסטרחן: ללמוד את אופי העבודה של העובדים.

<ארבל אסטרחן: התבקש עוזר נוסף.

דוד ביטן: היועצים ביקשו.

יואב בן צור: היועצים ביקשו.

<ארבל אסטרחן: גם הוועדה רצתה.

<ארבל אסטרחן: הם אומרים: התבקש עוזר נוסף.

יואב בן צור: זה לא כתוב ככה.

<ארבל אסטרחן: כן.

<ארבל אסטרחן: הנציגים - - -

יואל חסון: למה נציגי הוועדה לא נמצאים כאן להסביר את עמדתם?

דוד ביטן: הם לא חייבים.

דוד ביטן: שוב פעם, אני חוזר על העמדה שלי - לגבי השכר בוא נגיד יש איזשהו היגיון אולי מסוים, נימוקים למה אנחנו לא צריכים אולי להיות מעורבים.

דוד ביטן: אבל לגבי תנאי העבודה של הח"כים, מה שנקרא "כלי עבודה" לשרת את הציבור ולקיים את התפקיד שלנו, אני חושב שבעניין הזה אנחנו צריכים להיות מעורבים, להיות גורם משפיע בעניין הזה, בדיוק כמו שזה קורה במשרדי ממשלה.

דוד ביטן: גם במשרדי ממשלה, דרך אגב, המנכ"לים וכל מנהלי האגפים קובעים בעצם את כוח-האדם שעובד אתם ומולם, ולכן זה דבר מקובל ולא דבר לא מקובל בשירות הציבורי.

דוד ביטן: בניגוד לשכר, נושא של כוח-אדם וכלים לעבודה של משרדי ממשלה ומנכ"לים ומנהלי אגפים, הם בעצמם קובעים במסגרת התקציב את העניין הזה.

רועי פולקמן: זה נקבע על-ידי הנציבות.

רועי פולקמן: התקנים הם על-פי הנציבות.

דוד ביטן: אבל הם ממליצים לנציבות.

יואל חסון: אבל הם ממליצים לנציבות.

דוד ביטן: מי ממליץ?

דוד ביטן: הם ממליצים.

רועי פולקמן: כן, בסדר, יש בדיקה - - -

דוד ביטן: הם קובעים במשרד מה יהיה תקציב הפעילות ומה יהיה תקציב כוח-האדם.

דוד ביטן: ולכן, יש עניין שנקבע גם כן לפי מה שאנחנו צריכים, ואנחנו עושים את זה ברגישות ראויה.

דוד ביטן: אנחנו לא מגישים כל שנה איזושהי תוספת של כוח-אדם.

דוד ביטן: גם באיחוד תקציבית קיצצנו 20% ומשהו מהתקציב, אז אנחנו גם פועלים ברגישות וגם יש לנו מה להגיד בעניין.

דוד ביטן: אי-אפשר להגיד: בנושא הזה לא נגיד שום דבר.

דוד ביטן: 119 חברי כנסת, חוץ מפולקמן שיש לו איזה רעיון, תומכים בעצם – או 118, אולי מישהו הצטרף אליו – תומכים בתוספת של החוזה השלישי, במיוחד הוותיקים.

דוד ביטן: עזבו אותנו, החדשים.

דוד ביטן: הוותיקים שיש להם ותק בעניין הזה ועובדים שנים בנושא הזה.

יואב בן צור: איזה רעיון יש לך?

רועי פולקמן: אגיד.

אחמד טיבי: אבל מי יקבל את הכותרת, כי הוא יושב שם בפינה.

אחמד טיבי: פולקמן יקבל, לא ה-119.

דוד ביטן: יכול להיות שפולקמן ויכול להיות שלא.

רועי פולקמן: ב"דה-מרקר" לא כותבים עלי, אתה יכול לדעת את זה.

יואב קיש: הנה, עכשיו זו תהיה פעם ראשונה.

רועי פולקמן: לא, לא כותבים עלי ב"דה-מרקר".

יואב קיש: אתה בחרת את "גלובס", מה אתה מתפלא שהוא כועס עליך?

יואב קיש: מה אתה רוצה?

יואב קיש: אני יכול להבין את זה.

<קריאות: - - -

רועי פולקמן: אתה יכול להיות רגוע, זה לא מטעמי תקשורת.

אחמד טיבי: כל אדם ובחירותיו.

יואב קיש: אתה תתחיל לעבוד כמו שצריך.

יואב קיש: תהיה גבר, אז הכול יהיה בסדר.

דוד ביטן: באיזה עיתון אתה?

דוד ביטן: ב"כלכליסט" וב"גלובס" אני רואה, לא?

רועי פולקמן: נכון, רק שם.

רועי פולקמן: ב"דה-מרקר" אני לא קיים, אל דאגה.

יואב קיש: בסדר.

יואב קיש: אם אתה מוכן לפרגן, אז זה יהיה - - -

דוד ביטן: אל תדאג.

דוד ביטן: אני מבקש ממך, דאג לו לאיזו כתבה שלא יבכה בעניין הזה.

דוד ביטן: אבל כחלון דואג לכם לכתבות.

דוד ביטן: אתם מגישים הצעת חוק, הוא מאשר לכם אותה עם התקציב, והנה, הח"כים שלו עשו עבודה.

דוד ביטן: הבנת את התרגיל?

יואב קיש: זה בכלל לא אתה.

יואב קיש: כחלון בא, עושה בין רחל עזריה לרועי פולקמן ולאלי כהן אן-דן-דינו.

דוד ביטן: אני רוצה לומר לכם שפניתי לוועדה באמצעות היועצת המשפטית והצעתי להם איזושהי הצעת פשרה, כי מה הם טוענים פה?

דוד ביטן: הם טוענים פה שאין להם את הניסיון ואת היכולת להחליט והם צריכים יועץ ארגוני.

דוד ביטן: פניתי אליהם, ואמרתי להם: יש כבר תקציב שאושר בתקציב הכנסת, תקציב המדינה, בואו תקבלו את העמדה של הח"כים בעניין הזה לשנה אחת באופן זמני, ואנחנו בשנה הזאת נמנה יועץ ארגוני על מנת שיבדוק את העניין.

דוד ביטן: גם ההצעה הזאת נדחתה.

יואב קיש: למה?

יואב קיש: מה היו הנימוקים?

דוד ביטן: נדחתה.

דוד ביטן: שום נימוק.

דוד ביטן: אין להם נימוק, לא פה ולא פה.

דוד ביטן: יש לי איזו עמדה, אבל אני לא רוצה להגיד אותה.

דוד ביטן: בוא נגיד כך, זה לא לכבודנו ולכבודם שאגיד את העמדה הזאת.

רועי פולקמן: אני רק רוצה להציג, ואז יוכלו להתייחס לזה, כי אני לא נגד.

דוד ביטן: תכף נגיע להצגה שלך.

דוד ביטן: קודם כול בוא נדון על ההמלצה, ואחר כך נעבור אליך.

דוד ביטן: בבקשה, יואל.

רועי פולקמן: דוד, זה קשור להמלצה.

דוד ביטן: אתן לך.

דוד ביטן: תן ליואל.

יואל חסון: תן לו ראשון.

דוד ביטן: בבקשה, הנה, החברים מוותרים לך.

רועי פולקמן: אגיד עניינית, שיהיה ברור.

דוד ביטן: הכול ענייני.

רועי פולקמן: אני לא נגד רעיון העוזר השלישי.

רועי פולקמן: אגיד כמה הערות נקודתיות על האיך, כי הדיון הוא לא על האם, הדיון הוא על האיך.

יואב בן צור: לפי הוועדה הדיון הוא על אם.

יואב קיש: אתך הדיון הוא על איך.

רועי פולקמן: אני מדבר על האיך.

יואב קיש: אני אתך.

רועי פולקמן: אחד, אני חושב שהרעיון שלך, דוד, אם כבר עושים שנה ניסיון ותוך כדי זה לבחון את זה ניתן.

דוד ביטן: הם דחו את זה, אז אני דוחה גם את הבקשה שלי.

רועי פולקמן: בסדר.

רועי פולקמן: אני רק רוצה לומר ככה, אחד, הצורך באפיון ארגוני ובשיח עם היועצים חשוב, כי יכולה להיות פה גם פגיעה בתנאי העסקתם בכל מיני מובנים.

רועי פולקמן: בין השאר, דיברנו על העניין הפיזי, שזאת שאלה שצריך לתת עליה דין-וחשבון.

דוד ביטן: עשינו שינוי.

דוד ביטן: יש בתקציב 2 מיליון שקל, אמרנו שלא יהיה שינוי מבני רציני שיהיה לתקציב, וזה המצב.

דוד ביטן: מי שלא רוצה מהח"כים זו בעיה שלו.

יואב קיש: לא יקבלו.

רועי פולקמן: נגיד שכולם רוצים וצריכים.

דוד ביטן: הכנסנו 2 מיליון שקל בתקציב שמהווים שינוי מסוים על מנת לאפשר את העניין הזה.

רועי פולקמן: חשוב לי להבין, ממש שתי דקות, אני מאוד ענייני.

דוד ביטן: בבקשה.

רועי פולקמן: אחד, לגבי התנאים.

רועי פולקמן: אשמח לשמוע מה אחרים חושבים, אבל טכנית אני מנסה לחשוב איך זה קורה.

רועי פולקמן: זאת אומרת, איך עובד שבא להיות עובד מקצועי – תכף אגיד על זה מילה – טכנית איך עושים את זה.

רועי פולקמן: אני בלשכות הישנות באגף הישן לא יודע איך טכנית זה עובד.

דוד ביטן: מה זה עובד מקצועי?

דוד ביטן: לא הבנתי.

דוד ביטן: הוא עוזר של הח"כ.

רועי פולקמן: אבל הוא צריך שולחן, מקום.

יואב קיש: אתה לא רואה פיזית איך אפשר להכניס עוזר שלישי לתוך החדר.

רועי פולקמן: נכון.

דוד ביטן: אין שום בעיה.

יואב קיש: הוא אומר שעכשיו יהיו התאמות.

דוד ביטן: יעשו התאמות לזה.

יואב בן צור: בשביל זה יש אדריכלים.

רועי פולקמן: אני לא רוצה שזה יפגע בזה.

רועי פולקמן: דבר שני, תראו, אני מסכים שיש צורך ביועצים מקצועיים וצריך לחזק.

רועי פולקמן: אני עוסק בזה, אנחנו גם מדברים על זה, קיש וביטן, אנחנו מדברים לא מעט על חיזוק יכולת העבודה הפרלמנטרית והפיקוח וכו'.

רועי פולקמן: אבל אני כן חושב שיועץ לחברי הכנסת צריך להיות יועץ מקצועי, וזה אומר, לא יועץ כללי שיכול להיות פעיל פוליטי או כל דבר אחר.

רועי פולקמן: מה כוונתי?

רועי פולקמן: כוונתי אחת.

רועי פולקמן: שהיועץ השלישי צריך להיות עם תנאי סף ברורים מקצועיים.

רועי פולקמן: זה לא יכול כל אחד, אלא שצריך יהיה להיות מוגדר ושונה.

רועי פולקמן: היום כיועץ אתה יכול לקבל את מי שאתה רוצה, יש לו הכשרה, אין לו הכשרה וכו'.

רועי פולקמן: אני חושב שבמקרה של כוח-האדם שאנחנו מדברים עליו, שזה בעיקר בלחזק את חברי הכנסת בתחומי החקיקה, אני חושב שאנחנו צריכים יועץ מקצועי.

רועי פולקמן: אז, אחד, הצעתי שליועץ השלישי יוגדרו תנאי סף מקצועיים שנסכים עליהם, נגדיר אותם, אבל הם יהיו תנאים מקצועיים.

רועי פולקמן: זה לא יוכל להיות כל אחד בגדר פעיל פוליטי.

דוד ביטן: למה פעיל?

דוד ביטן: יש לך דובר, יש לך זה, יש לך זה.

רועי פולקמן: שוב אני אומר, מאה אחוז.

רועי פולקמן: אנחנו יודעים שזה בסדר שיש שניים שיכולים להיות פעילי מפלגה וכל אחד אחר, ולא צריך להיות להם שום רקע רלוונטי או ניסיון מקצועי או התאמה.

יואב קיש: משרת אמון.

יואל חסון: ואם הוא מקצועי ופעיל מפלגה?

יואל חסון: יכול להיות דבר כזה.

רועי פולקמן: מאה אחוז.

רועי פולקמן: כן, בוודאי שכן.

דוד ביטן: למה אני צריך היום לתקן את זה?

<קריאות: - - -

יואל חסון: אבל לא אמרנו מהו פעיל פוליטי.

יואב בן צור: מי קובע מה התנאים המקצועיים שאתה קובע?

יואב בן צור: אני רוצה בוגר ישיבה, לא בוגר אוניברסיטה.

רועי פולקמן: לא אמרתי שלא.

רועי פולקמן: אבל אני אומר התאמה - - -

יואב בן צור: בסדר, סתם לצורך העניין.

דוד ביטן: חבר'ה, תנו לו לסיים ונדחה את הבקשה, מה הבעיה?

רועי פולקמן: זאת גישה עניינית שאני אוהב.

רועי פולקמן: הדבר השני, אני באמת לא חושב שצריך עוד יועצים רק למטרות פוליטיות.

יואל חסון: אני מצטער שנתתי לך לדבר כבר.

רועי פולקמן: ואני חושב שגם המומחיות – ההצעה שלי הייתה שאותו עוזר שלישי יהיה קשור לוועדה.

רועי פולקמן: זאת אומרת, אחד האתגרים הוא שח"כ ייבחר לוועדה.

דוד ביטן: זאת אומרת, אני אתן אותם לאיזה פול למישהו בכנסת, 90 איש שמה הם יעשו אתם?

דוד ביטן: ישחקו אתם שש-בש?

יואל חסון: שהחשב יהיה אחראי עליהם.

רועי פולקמן: זה יכול להיות יועץ שעובד עם ח"כ, אבל שהוא מתמחה בוועדה.

רועי פולקמן: כלומר, אם אתה חבר בוועדת הכלכלה או הכספים או החינוך או הרווחה, היועץ הזה מתמחה בוועדה.

רועי פולקמן: ככה, דרך אגב, כשדיברו על השוואה, נדמה לי, חברת הכנסת מרב מיכאלי, דיברת על ההשוואה הבין-לאומית - - -

דוד ביטן: תודה, פולקמן.

רועי פולקמן: אני מסיים, משפט ואני מסיים.

מרב מיכאלי: רגע, תן לו.

דוד ביטן: סיים, סיים.

רועי פולקמן: ככה זה עובד גם מקומות אחרים בעולם, יש התמחות מקצועית.

מרב מיכאלי: יש גם התמחות מקצועית של ח"כים בעולם, זה לא המצב שיש בארץ.

רועי פולקמן: כשאנחנו מדברים על שיפור היכולות המקצועיות, שאני מסכים, לגבי ח"כים, בעיני זה לא בלהביא ח"כ שיהיה עוד יועץ פוליטי או ח"כ לענייני מטלות רגילות.

דוד ביטן: תודה.

רועי פולקמן: ולכן, הצעתי היא שיהיה יועץ שלישי אחד שיוגדרו לו תנאי סף מקצועיים; שתיים, שיהיה קשור לוועדות.

רועי פולקמן: תודה.

רועי פולקמן: ולא אמרתי שאני נגד היועץ השלישי.

רועי פולקמן: - - - שהוא לא יהיה נהג של הח"כ.

דוד ביטן: כתשובה אחת פשוטה, היום יש איזושהי עצמאות לחברי הכנסת בבחירת העוזרים והם עובדים שלהם, ואני לא רוצה לקלקל את זה בגלל העוזר השלישי.

רועי פולקמן: לא אמרתי.

רועי פולקמן: שיהיו תנאי סף.

דוד ביטן: אין תנאי סף היום לאף עוזר ולא יהיה גם לזה.

יואב קיש: זו משרת אמון.

דוד ביטן: הוא רוצה שיהיו 90 עוזרים אצל החשב ואתה תיקח אותם לפעמים, ולפעמים תשאיר, ומה הם יעשו כל היום?

אלעזר שטרן: אבל זה לא השלישי.

אלעזר שטרן: אני חושב שהעברית של מה שהוא אומר – באמת שנייה אחת – כי לא מדובר פה על העוזר השלישי.

אלעזר שטרן: לא מדובר על העוזר השלישי אלא מדובר על אחד העוזרים.

יואל חסון: אחד העוזרים הוא כזה, אגב, היום.

דוד ביטן: היום הכלל שנקבע בכנסת – אותו אני לא רוצה לשנות, לא בשביל העוזר השלישי ולא בשביל הרביעי ולא בשביל החמישי – לא רוצה לשנות את הכלל הזה שהעוזרים הפרלמנטריים שייכים לחבר הכנסת - -

יואב קיש: משרת אמון.

דוד ביטן: - - במובן הזה הם משרת אמון והוא מחליט את מי שהוא רוצה.

דוד ביטן: את זה אני לא רוצה לתקן, לא בשביל השלישי ולא בשביל הרביעי.

רועי פולקמן: אבל משרת אמון מקצועית.

רועי פולקמן: בשירות הציבורי יש מושג משרת אמון מקצועית.

רועי פולקמן: גם אמון וגם תנאי סף.

דוד ביטן: הבנתי.

דוד ביטן: איפה בדיוק?

רועי פולקמן: מה זאת אומרת?

רועי פולקמן: בוודאי שיש.

דוד ביטן: מה זה מקצועי?

דוד ביטן: מה, אנחנו לוקחים מישהו שהוא רוצה.

רועי פולקמן: כשממנים את ראש המועצה הלאומית לכלכלה, ראש הממשלה יכול למנות את מי שהוא רוצה אבל הוא חייב לעמוד בתנאי סף.

דוד ביטן: זה משהו אחר, זה לפי חוק.

רועי פולקמן: זו משרת אמון מקצועית.

דוד ביטן: זה משהו אחר מה שאתה אומר.

דוד ביטן: כן, בבקשה.

יואל חסון: תודה, אדוני.

יואל חסון: קודם כול, באמת צריך לזכור שהיום בתקנים שקיימים אחד התקנים – תקשיב, חבר הכנסת פולקמן – של העוזרים הפרלמנטריים זה תקן שהוא תקן עם תואר ראשון ומעלה.

רועי פולקמן: יש הגדרה כזאת?

<קסם רוזנבלט: זה שונה.

<חיים אבידור: לא, זה בוטל, יואל.

רועי פולקמן: אין הגדרה כזאת, חסון.

רועי פולקמן: על זה אני מדבר.

<ארבל אסטרחן: אין יותר מקצועיים.

<ארבל אסטרחן: זה בוטל.

יואל חסון: זכרתי את זה מהעבר.

יואל חסון: מאה אחוז.

דוד ביטן: לא משנה, אבל לכולם יש מישהו עם תואר ראשון, תאמין לי.

רועי פולקמן: לא יודע.

רועי פולקמן: אבל זה לא קשור.

דוד ביטן: אני מוכן לעשות סדר.

יואל חסון: אתה רואה איך הרסו?

יואל חסון: שנתיים לא הייתי פה וקלקלו את הכול.

רועי פולקמן: זה לאו דווקא תואר ראשון.

רועי פולקמן: אני אומר איזושהי הגדרה מקצועית ביחס ל - - -

דוד ביטן: למה שנכתוב?

יואל חסון: די, לא להפריע לי.

יואל חסון: אז, אתה רואה, שנתיים לא הייתי פה ושינו פה את הדברים.

יואל חסון: אבל לא נורא.

דוד ביטן: לכולם יש.

יואל חסון: אני יודע, אגב, מניסיון, ואתה יכול לראות את זה, לרוב העוזרים הפרלמנטריים יש לפחות תואר ראשון.

רועי פולקמן: זו דוגמה לזה.

דוד ביטן: זה גם יותר משכורת, עוד 2,000 שקל.

יואל חסון: אגב, אני חושב שזה גם נתון שאני בטוח שהנהלת הכנסת, החשבות יכולה, לא שמית כמובן, אבל מבחינת סטטיסטית להציג, שרוב העוזרים הפרלמנטרים הם אקדמאים ומעלה, תואר ראשון ומעלה, ולכן הם בהחלט עונים להגדרה של עוזרים מקצועיים.

רועי פולקמן: לא אמרתי שזה תנאי הסף הנדרש.

דוד ביטן: פניתי ליוג'ין קנדל שיסכים להיות עוזר שלישי שלי, הוא לא מסכים.

איילת נחמיאס ורבין: באמת?

איילת נחמיאס ורבין: אבל איך הוא לא התלבט אפילו?

אלעזר שטרן: אבל אולי עכשיו.

יואל חסון: אתה פשוט משלם יותר מדי.

דוד ביטן: לא יודע, רוצה מקצועי, פניתי אליו, הוא לא מעוניין.

אלעזר שטרן: אם היית פונה אליו לפני שנה אולי היה יותר טוב לראש הממשלה.

יואל חסון: אז צריך לומר, מי שחי כאן

יואל חסון: במסדרונות באמת יודע ורואה שרוב העוזרים הפרלמנטריים באמת, כמו שאמרתי, בעלי תואר ראשון ומעלה, והם בהחלט עונים על ההגדרה של מקצועי.

יואל חסון: ורוב הח"כים רוצים עוזרים יעילים ומקצועיים.

יואל חסון: עכשיו לגופו של עניין.

יואל חסון: תראה, קודם כול אני מצטער על החלטת הוועדה, ואני חושב שהיא החלטה מפספסת.

יואל חסון: אני חושב שאין ויכוח על העומס ועל הצורך של חברי הכנסת לקבל עזרה נוספת כדי לתת מענה טוב יותר לציבור.

יואל חסון: דיברנו בוועדה הקודמת, אני יכול להשוות את זה גם לעבר, נפח הפעילות, נפח הקשר שנדרש מחבר כנסת, נפח החומר, הכול הפך להיות הרבה יותר.

יואל חסון: תחשבו – אני מדבר על פניות ציבור – פעם אדם היה רוצה לפנות לחבר כנסת, היה צריך לשבת, לכתוב, להדפיס את המכתב, להכניס למעטפה, ללכת לשים בול - -

מרב מיכאלי: לשלוח בדואר.

יואל חסון: - - לשים בתיבת הדואר.

יואל חסון: זה היה תהליך.

יואל חסון: בכל זאת, עם כל התהליך הזה אני זוכר שהיו ערימות של דואר כל יום, והיו מונחים לי מכתבים על השולחן.

דוד ביטן: אין דואר כמעט, אין.

יואל חסון: היום בהינף מקלדת - -

מרב מיכאלי: או אס.

מרב מיכאלי: אם.

מרב מיכאלי: אס.

יואל חסון: - - או אס.

יואל חסון: אם.

יואל חסון: אס.

יואל חסון: או ווטאפ – בווטאפ, זה מדהים, אנשים שולחים לך פניות ציבור בווטאפ, כל המסמכים מצולמים ברצף.

איילת נחמיאס ורבין: נכון.

אחמד טיבי: אם אתה לא עונה אחרי עשר דקות - - -

מרב מיכאלי: כן, עשר דקות, כבר לא ענית.

יואל חסון: אנשים דורשים.

יואל חסון: אם הסימון שלהם בווטסאפ יצא כחול, שראית את זה - -

אחמד טיבי: "וי", "וי", "וי", "וי".

יואל חסון: - - "וי", "וי", ולא ענית מייד, חבל על הזמן.

יואל חסון: אז אתה כל היום משועבד לדבר הזה.

יואל חסון: ואחר תוקפים אותנו שאנחנו במליאה כל היום ככה, וחושבים שאנחנו משחקים "טטריס" או משהו כזה.

יואל חסון: ובסופו של דבר רמת הפניות עצומה, ולכן העזרה הזאת נדרשת כדי לתת מענה לציבור.

יואל חסון: עם זאת, אדוני, אני חייב לומר שיש פסקה אחת שמאוד אהבתי במה שאמרה הוועדה הציבורית לקביעת השכר ותשלומים אחרים לחברי הכנסת.

דוד ביטן: כן, איזו פסקה?

יואל חסון: אדוני, זו הפסקה האחרונה.

יואל חסון: ואני מציע לא להתייחס להחלטה הזאת, אבל לקחת את אותה כהחלטה עצמאית שלנו, של הוועדה.

יואל חסון: כמו שעשינו את זה בענייני השכר, להטיל על מחלקת המחקר של הכנסת לעשות מחקר השוואתי על התנאים הארגוניים-סביבתיים של חברי הכנסת בהשוואה לעולם.

יואל חסון: , אם זה בתקני כוח-אדם ואם זה גם בכלל בתנאים הסביבתיים-הטכנולוגיים.

דוד ביטן: האמת שציפיתי שהם יעשו את זה, אבל הם לא עשו כלום.

דוד ביטן: הוועדה הציבורית לא עשתה כלום.

יואל חסון: אז בוא ניזום.

רועי פולקמן: הוועדה יכולה לבקש.

יואל חסון: התנאים הסביבתיים, התנאים הטכנולוגיים, תנאי כוח-האדם, כל הדברים האלה, בוא נעשה השוואה, בוא נלמד מהעולם דברים, אני באמת רוצה לדעת.

יואל חסון: אנחנו באמת צריכים את העזרה הזאת ואין בזה – אמרת, 118 ח"כים לפחות או 119 תומכים.

דוד ביטן: 119.

דוד ביטן: גם פולקמן לא נגד.

דוד ביטן: 119 וחצי, כי הוא לא נגד.

דוד ביטן: הוא אמר את זה.

יואל חסון: 119 וחצי, הוא לא רוצה להיות חצי.

רועי פולקמן: תראו, עד סוף הדיון אולי הם ישכנעו אותי.

רועי פולקמן: אני רק רוצה לשמוע את היועצים.

יואב בן צור: ישתכנע.

יואב בן צור: רועי, אני מציע שנפרסם איזה חבר כנסת לוקח עוזר עם תואר אקדמאי ואיזה חבר כנסת לא לוקח.

יואל חסון: לכן, אני מציע, בלי קשר להחלטה, שאתה, אדוני – זו גם לא צריכה להיות החלטת ועדה – שאתה כיושב-ראש ועדה תפנה למחלקת המחקר, תבקש מחקר רציני ומשמעותי על התנאים הסביבתיים בכלל של חברי הכנסת בהשוואה לטכנולוגיות, לנגישות הנדרשת היום, צרכים טכניים, צרכי כוח-אדם, ונראה מה ההשוואות העולמיות.

דוד ביטן: נעשה משהו, בסדר.

דוד ביטן: מרב.

מרב מיכאלי: בוקר טוב, אדוני.

מרב מיכאלי: קודם כול, אני רוצה לשאול למה הוועדה לא פה.

<ארבל אסטרחן: היא לא הוזמנה.

דוד ביטן: היא לא חייבת להיות.

דוד ביטן: אם הם רוצים הם באים, לא הזמנו הפעם.

מרב מיכאלי: חבל.

מרב מיכאלי: מן הראוי לנהל את הדיון הזה מול הוועדה.

דוד ביטן: אני רוצה לומר שהופעתי בפניה שלושת-רבעי שעה בחודש נובמבר.

איילת נחמיאס ורבין: בעניין הזה?

דוד ביטן: בעניין הזה ובעוד עניין, אבל רוב הזמן שאלו שאלות.

דוד ביטן: עניתי על כל השאלות, הסברתי את הצרכים.

דוד ביטן: שאלו אותי גם שאלות מתריסות, עניתי עליהן, הכול בסדר.

דוד ביטן: לא התייחסו לזה אפילו בהחלטה.

מרב מיכאלי: אז תן לי לסבר את אוזנך, אני הופעתי לפניהם כבר בספטמבר 2014 – זה לפני שנה ו- – בנושא הזה, ואני לא היחידה.

מרב מיכאלי: אני יודעת על חברות וחברי כנסת אחרים שנפגשו אתם – והם חברי כנסת מאלה שנחשבות ונחשבים ליותר פעילים בבית – שנפגשו אתם ודיברו אתם בנושא הזה, והסבירו להם את הצורך והסבירו להם כמה זה נדרש מבחינת מקצועית, ובאמת השקיעו בזה מאמץ לא מבוטל, ארבל יכולה להעיד על הדבר הזה.

מרב מיכאלי: ואם לטענתה של הוועדה נדרשת עבודה ובדיקה, אז למה לא פתחו בה כבר אז?

מרב מיכאלי: למה כל הפניות של חברי הכנסת שהגיעו אליהם לא גרמו לוועדה לבדוק מה הדברים בגו?

מרב מיכאלי: אם צריך יועץ ארגוני או מה שיהיה שהם צריכים, השוואה לעולם, מה שיהיה.

מרב מיכאלי: אני יודעת שכשאני פניתי אליהם בספטמבר 2014 לא הייתי הראשונה.

דוד ביטן: לא ידעתי שפנו.

דוד ביטן: באמת פנו אליהם ב-2014 כבר?

מרב מיכאלי: כן, אני אומרת לך, כבר ב-2014.

יואב קיש: יותר משנה.

מרב מיכאלי: זה יותר משנה, ואני לא הייתי הראשונה שפנתה אליהם בעניין זה, אז ככה שאילו - - -

<ארבל אסטרחן: אבל מה הוועדה כן עשתה?

<ארבל אסטרחן: סליחה, אבל צריך להגיד גם מה היא כן עשתה.

מרב מיכאלי: מה היא כן עשתה?

<ארבל אסטרחן: הוועדה שיפרה מאוד מאוד את תנאי העוזרים הפרלמנטריים.

<ארבל אסטרחן: אי-אפשר להתעלם - - -

<יואל בריס: סליחה, משא-ומתן עשה את זה, לא הוועדה.

<יואל בריס: הוועדה קיבלה את ההמלצות לאחר משא-ומתן של חצי שנה, בוא נדייק בעובדות.

<ארבל אסטרחן: הוועדה למדה את זה וקיבלה את כל דרישות העוזרים, אז אי-אפשר להגיד: היא לא עשתה כלום.

דוד ביטן: תכף ניתן לכם להתייחס.

<יואל בריס: בסדר, אבל זה לא "לא עשתה", זה היה משא-ומתן בין הכנסת - - -

יואל חסון: אף אחד לא טען שהיא לא עשתה כלום, אמרו שבעניין הזה.

<ארבל אסטרחן: נאמר פה: היא שמעה ולא עשתה.

<ארבל אסטרחן: צריך לומר: הוועדה - - -

<קריאות: - - -

<יואל בריס: בוא נהיה הגונים.

יואב קיש: בעניין הזה, בעניין העוזר השלישי.

מרב מיכאלי: אני מצטערת, יש שני דברים שונים.

<ארבל אסטרחן: בעניין העוזר השלישי.

<ארבל אסטרחן: אבל בעניין העוזרים הפרלמנטריים - - -

יואב קיש: אז מדברים על העוזר השלישי.

דוד ביטן: בעניין העוזר השלישי היא לא עשתה.

דוד ביטן: היא עשתה דברים אחרים.

<קריאות: - - -

דוד ביטן: זה לא סותר.

יואב קיש: בעניין העוזר השלישי היא לא עשתה כלום.

יואב קיש: אם עכשיו היא מוציאה מכתב כזה כשכבר לפני יותר משנה כבר פנו אליה - בעיני זו התנהלות לקויה, בוא נגדיר את זה ככה.

<ארבל אסטרחן: היא אמרה שהיא חושבת שצריך לעשות את זה באמצעות המנגנונים של הוועדות - - -

יואב קיש: אבל למה לא לפני שנה?

<ארבל אסטרחן: היא לא התעלמה מהדבר.

דוד ביטן: מה זה "מנגנונים של הוועדות"?

יואב קיש: אז היא פסלה את זה לפני שנה?

יואב קיש: הבנתי.

איילת נחמיאס ורבין: זה נקרא להתעלם - - -

<ארבל אסטרחן: אני יכולה להתייחס.

<ארבל אסטרחן: היא הוציאה תשובות - - -

דוד ביטן: אנחנו לא ראינו החלטה כזאת.

מרב מיכאלי: מה שארבל אומרת, שהיא אמרה שצריך לעשות את זה דרך המנגנונים של הוועדות.

מרב מיכאלי: הסברנו כבר אז שזה לא עונה על הצרכים – כמו שהסביר פה כרגע יואל באריכות, גם לעניין פניות הציבור, אבל זה לא הדבר היחידי – אלא משום צורת העבודה המקובלת בפרלמנט הישראלי עם כל הייחודיות של הישראליות זה לא דבר שעונה על הצרכים, והסברנו את זה גם אז.

מרב מיכאלי: זה לא שהתעלמנו מהתשובה העניינית שלהם.

מרב מיכאלי: לעניין תנאי היועצות והיועצים, שעל הדרך גם שודרגו בצדק להיות יועצות ויועצים זה נכון, אבל זה לא קשור לעניין הזה.

<ארבל אסטרחן: בסדר גמור.

מרב מיכאלי: זה מביא אותי, אדוני, לנקודה השנייה והמאוד מאוד מאוד משמעותית, ברשותך.

דוד ביטן: כן.

מרב מיכאלי: ומי כמוך ישנה את הדבר הזה.

מרב מיכאלי: הגיע הזמן להפסיק לדבר על היועצות והיועצים הפרלמנטריים כעל תנאי חברי הכנסת, זה דבר בלתי נסבל.

מרב מיכאלי: אלה לא תנאים שלי.

מרב מיכאלי: זה לא אותו דבר כמו תנאי שכר משום סוג.

דוד ביטן: נכון, זה שונה.

מרב מיכאלי: העובדות והעובדים האלה לא עובדים אצלי, הם עובדים אצל הציבור, בכל הכבוד.

מרב מיכאלי: ואמרתי את זה ואגיד את זה שוב – אמרתי את זה כאן כשהייתה הישיבה החגיגית של העלאת השכר של היועצות והיועצים – כל יועצת ויועץ פרלמנטרי הם עוד לבנה בחומה נגד כוחות שיש להם אינטרסים זרים שהם לא אינטרסים ציבוריים.

מרב מיכאלי: הסיבה שיש פה לוביסטיות ולוביסטים במספרים שיש פה היא כי אין מספיק צוות לחברות ולחברי הכנסת בשביל לעשות את העבודה לבד.

מרב מיכאלי: ולכן, יש כזאת פרצה, בסדר גודל כזה, בשביל שיכנסו בה הלוביסטיות והלוביסטים עם החומרים שלהם ועם הידע שלהם ועם הנגישות שלהם לדברים.

מרב מיכאלי: וזה דבר מאוד דרמטי, להבין שלא מדובר פה בפינוק של חברות וחברי הכנסת אלא בעבודה - - -

רועי פולקמן: אם הם מקצועיים.

מרב מיכאלי: לא, זה לא נכון.

מרב מיכאלי: רועי, להגדרת המקצועיות – אפשר לדבר על זה בנפרד, ואני רק אסיים את המשפט שלי לעניין הקודם.

מרב מיכאלי: לא מדובר בתנאים של חברי הכנסת, מדובר בעבודה מקצועית לטובת הציבור, נקודה.

מרב מיכאלי: צריך להפריד את זה גם ברמה התקציבית.

מרב מיכאלי: ביקשתי – יעיד על כך החשב – גם כשישבנו לפני התקציב, לקרוא לסעיפים הרלוונטיים לעבודה של חברות וחברי הכנסת בשם של "עבודה של חברי הכנסת", לא "תנאים", זה דבר אחר לגמרי.

מרב מיכאלי: לעניין הגדרות המקצועיות, שוב אגיד, גם ככה צעדנו מוצרים באופן קיצוני.

מרב מיכאלי: אני יכולה להבין, ואני אומרת את זה לא בהתרסה, אתה שבא ממפלגה לא דמוקרטית, אין לך constituency, מה שנקרא, מיידי שאתה צריך להתמודד אתו, לא יכול בכלל לדבר בשדה הזה.

מרב מיכאלי: אף אחד לא לוקח אנשים פוליטיים שאין בהם תועלת מקצועית, אין חיה כזאת.

רועי פולקמן: למה לא?

רועי פולקמן: אנחנו מכירים מסיפורים מה שקורה כאן.

יואל חסון: זה היוצא מן הכלל, זה לא הכלל.

מרב מיכאלי: אבל מצד שני, גם סוגי ההתמקצעות של חברות וחברי הכנסת שונים.

מרב מיכאלי: מה שאתה מחזיק כמקצועי ומה שאתה צריך כמקצועי הוא לא בהכרח רלוונטי לעבודה של כל חברות וחברי הכנסת האחרים.

דוד ביטן: נכון.

מרב מיכאלי: ואין שום סיבה להתחיל ולהגביל אותנו, אנחנו מוגבלות ומוגבלים דיינו.

מרב מיכאלי: הבעיה שלנו היא לא מגבלות, הבעיה שלנו היא לא מספיק כלים לעבודה יעילה.

רועי פולקמן: עבודת הח"כים ברורה, יש חקיקה, יש דוברות - - -

דוד ביטן: זה לא פשוט מה שאתה אומר.

יואב בן צור: כל חבר כנסת יכול לבחור את סוג האדם שהוא רוצה לעבוד אתו.

יואב בן צור: זה לא איזה תפקיד במשרד ממשלתי שאתה צריך איזה תואר והכשרה לצורך העניין.

דוד ביטן: אני מסכים אתך.

רועי פולקמן: אבל אומרת חברת הכנסת מיכאלי שצריך עזרה מקצועית, לא משנה אם זה פניות ציבור או חקיקה, אבל זה - - -

מרב מיכאלי: בדיוק.

דוד ביטן: עזרה מקצועית כפי שהיא מבינה אותה, לא כפי שאתה מבין אותה.

דוד ביטן: כל אחד מבין את העזרה המקצועית באופן אחר.

מרב מיכאלי: בדיוק.

מרב מיכאלי: לא בטוח שאתה צריך מישהו עם תואר ראשון.

מרב מיכאלי: אני לא מקבלת את זה.

<קריאות: - - -

יואל חסון: רועי, היא אמרה את זה הכי מדויק שאפשר - מה שמקצועי בעיניך לא מקצועי בעיני ח"כ אחר.

יואל חסון: זה לא אותם צרכים ודרישות, כל ח"כ זה משהו אחר.

יואל חסון: זה לא אותו דבר.

דוד ביטן: רבותי, אני מסכים עם מיכאלי, אבל יותר מזה, אנחנו כחברי כנסת קופצים מוועדה לוועדה, כמות הנושאים שבאה לפתחנו היא אדירה, ומולנו עומדות חברות גדולות עם גדולי היועצים והלוביסטים וכו'.

דוד ביטן: ואנחנו צריכים להכין את עצמנו כמו שצריך ולהתמודד, וכוח-האדם שעומד לרשותנו לא מספיק, מה אני יכול לעשות.

רועי פולקמן: צודק.

רועי פולקמן: בוועדה צריך עזרה.

רועי פולקמן: נכון, אז צריך יועצים מקצועיים בוועדה.

מרב מיכאלי: גם הממשלה, אגב, נהנית מכוח-אדם לא פרופורציונלי.

רועי פולקמן: מאה אחוז, צריך מקצועיים בוועדה.

דוד ביטן: בבקשה, איילת.

איילת נחמיאס ורבין: קודם כול, אני רוצה להתחיל במשהו שאני לא יודעת אם מישהו התחיל אתו, דוד ביטן, אנחנו התגעגענו אליך.

יואב קיש: התחילו.

איילת נחמיאס ורבין: ורק להגיד לך שיואב קיש עשה עבודה מאוד טובה.

יואל חסון: תראה איזה תיאום במחנה הציוני, גם אני אמרתי את זה וגם את אמרת.

יואל חסון: תראה איזה גיבוי.

יואל חסון: אתה יכול להתמודד במחנה הציוני.

דוד ביטן: מינינו את יואב קיש, אבל מה, כבר קיבלתי על הראש.

מרב מיכאלי: זו הסיבה היחידה שלא אמרתי את זה וגם לא אגיד.

יואל חסון: ידעתי לבחור את המחליף שלך - - -

איילת נחמיאס ורבין: למה?

איילת נחמיאס ורבין: על הרוויזיה?

יואב קיש: על קסניה, איך נתתי לקסניה.

איילת נחמיאס ורבין: על הרוויזיה, איש אמיץ וישר.

דוד ביטן: אמרתי לקסניה להגיד לקיש שאני מסכים לקבל את הערעור שלה.

דוד ביטן: כשבא אלי אלברט, אמרתי לו: זה לא אני, זה קיש.

איילת נחמיאס ורבין: אתה רואה למה התגעגענו אליך.

יואל חסון: היה ברור שידעת לבחור את קיש.

יואל חסון: ידעת שאם תבחר את קיש יתגעגעו אליך.

דוד ביטן: לא, לא עד כדי - - -

איילת נחמיאס ורבין: הוא היה בסדר גמור.

יואב קיש: אבל אתה יודע שאתה מתחיל עם בדיחות, אנחנו התחלנו עם דבר תורה.

דוד ביטן: אה, מה קרה?

דוד ביטן: חזרת בתשובה?

דוד ביטן: וזה אחרי שהצבעת נגד מתווה הישיבות.

יואב קיש: שולי מועלם אמרה דבר תורה לחנוכה.

יואב קיש: שולי מועלם באה וביקשה כל כך יפה.

איילת נחמיאס ורבין: זה היה לחנוכה, בנר האחרון של חנוכה.

רועי פולקמן: חנוכה, אי-אפשר – אתה גם היית מתחיל עם דבר תורה.

דוד ביטן: אין בעיה, אני לא נגד.

יואל חסון: הוא היה מתחיל עם סופגניות.

דוד ביטן: באמת, לא היו סופגניות?

דוד ביטן: אפשר לשחזר?

יואל חסון: אם היית היו סופגניות, אדוני.

דוד ביטן: אני מציע לשחזר את הישיבה, תביאו סופגניות.

איילת נחמיאס ורבין: חבר הכנסת ביטן וחברי, לא אחת פה בוועדה דיברתי לזכותה של הוועדה הציבורית, אין לי כוונה לחרוג ממנהגי, אלא לומר שאני מאוד מאוד מופתעת מהמכתב שלהם.

איילת נחמיאס ורבין: לא ידעתי על הפגישות שעשו מרב וחברי כנסת אחרים עם הוועדה כדי להסביר להם את הצורך בעוזר השלישי, אבל אני מאוד מאוד תמהה, גם אנחנו קיבלנו את ההחלטה לפני כמה חודשים, לא ידעתי שגם אתה ישבת אתם.

דוד ביטן: ישבתי אתם אחרי החלטת הוועדה.

איילת נחמיאס ורבין: אבל הייתי מצפה מהם לעשות איזושהי עבודה מקדימה לפני שהם מקבלים החלטה כזאת.

איילת נחמיאס ורבין: ואני מוכרחה לומר, באמת, דווקא הפסקה האחרונה שאותה ציין יואל לטובה, אני מודה שבלבי התרגזתי.

איילת נחמיאס ורבין: למה צריך לאשר העסקת יועץ ארגוני, לפחות למיטב הבנתי מהחיים הקודמים שלי, יועץ ארגוני זה לא דבר זול.

איילת נחמיאס ורבין: אבל יותר מזה, הכנסת היא לא ארגון רגיל.

איילת נחמיאס ורבין: זאת אומרת, צריך להיות בן-אדם שאי-פעם עבד בחיים שלו בארגונים כדי להבין שהכנסת היא לא ארגון רגיל.

איילת נחמיאס ורבין: הרי לכל חבר כנסת יש אוטונומיה מקצועית, אישית, שקשורה לאנשים, למקום שממנו הוא בא, לסוג המפלגה שבה הוא חי, למיליון ואחד דברים, לתחומי העניין שלו.

איילת נחמיאס ורבין: אני לא יודעת אם הדגישו פה מספיק את העובדה שאנחנו באמת מדלגים, תסלחו לי, כמו קנגורו.

איילת נחמיאס ורבין: לדעתי, השלב הבא זה שכולנו נעשה שיעור ב"רולר-סקייט" כי לא תהיה ברירה, כי זה המצב.

איילת נחמיאס ורבין: אנחנו באמת רצים וצריכים להחליף נושאים בקצבים לא רגילים.

איילת נחמיאס ורבין: למרבה המזל לפחות רוב חברי כאן בנויים היטב לעניין הזה.

איילת נחמיאס ורבין: אבל אני באמת לא מצליחה להבין את הצורך ביועץ ארגוני.

איילת נחמיאס ורבין: שאלתי את עצמי: רגע, אוקיי, מה יעשה היועץ הארגוני הזה?

איילת נחמיאס ורבין: הוא ילך וימדוד – אתה יודע מה עושה יועץ ארגוני, עבדת ברשות.

דוד ביטן: זה טוב לגופים גדולים שיש להם המון כוח-אדם.

איילת נחמיאס ורבין: אתה יודע מה הוא עושה?

איילת נחמיאס ורבין: הוא עושה Time Study.

איילת נחמיאס ורבין: אז מה, הוא ישב עם יועץ אחד ויעשהTime Study: כמה זמן הוא מקדיש לפניות ציבור, כמה זמן הוא מקדיש ללו"ז, כמה זמן הוא מקדיש לקשר עם הציבור – לא פניות ציבור, קשר עם הציבור – כמה זמן הוא מקדיש לתקשורת, כמה זמן הוא מקדיש לעבודה פרלמנטרית.

איילת נחמיאס ורבין: זה מה שהוא ישב ויעשה עם כמה לשכות.

איילת נחמיאס ורבין: עם מי מחברי הכנסת הוא יעשה את הדבר הזה?

איילת נחמיאס ורבין: ואני מאמת לא מצליחה להבין למה זה בעיניהם הפתרון במקום לבוא בדברים עם חברי כנסת.

איילת נחמיאס ורבין: לצורך העניין, לא רק חברת הכנסת חברת מיכאלי - - -

דוד ביטן: תשאלי את מיכאלי כמה עובדים מתנדבים יש לה כדי לעשות את מה שהיא חייבת לעשות על-פי חוק.

יואב קיש: כמה?

דוד ביטן: תשאל אותה.

דוד ביטן: הרבה.

יואב קיש: כמה מתנדבים יש לך, מרב?

מרב מיכאלי: מלא.

יואב קיש: מה זה מלא?

דוד ביטן: אחרת היא לא יכולה לעשות את העבודה.

יואב קיש: יותר מהאצבעות של הידיים והרגליים שלי?

מרב מיכאלי: יותר.

יואל חסון: גם הרגליים?

יואב קיש: אמרתי, גם הרגליים.

דוד ביטן: למה צריכים מתנדבים אם אפשר להוריד את זה קצת?

מרב מיכאלי: אין דרך אחרת.

יואל חסון: אלה גם מתמחים.

איילת נחמיאס ורבין: דיברנו בינינו קצת על נושא המתנדבים, בואו נשאיר את הדיון הזה לנושא.

דוד ביטן: אני נותן דוגמה.

איילת נחמיאס ורבין: אני חושבת שמתנדבים זה דבר אדיר, שהכנסת מוכנה וחברי הכנסת פותחים את דלתותיהם לאנשים כדי ללמוד ולרכוש - - -

יואל חסון: ואנשים גם מוכנים לבוא.

יואב קיש: זה נושא אחר, בואו לא נרוץ עם זה.

איילת נחמיאס ורבין: אבל אני לא רוצה לעבור לעניין הזה, כי אני רוצה להתמקד בנושא העוזר השלישי.

איילת נחמיאס ורבין: אני לא מצליחה להבין, כי אני לא רואה – בניגוד לדוח שהם הגישו לנו, נדמה לי בחודש יולי, שאפשר היה לקרוא, אפשר היה להבין מה הם עשו, זה התלווה לדוח של מרכז המחקר והמידע כמו שהזכיר יואל קודם.

איילת נחמיאס ורבין: יכולתי ללמוד ממנו על מה הם התבססו בהחלטה שלהם, וכפי שאתם זוכרים, גם תמכתי בהמלצה שלהם בנושא ההצמדה.

איילת נחמיאס ורבין: פה אני באמת לא מצליחה להבין למה זה המכתב שלהם.

איילת נחמיאס ורבין: הייתי קוראת לזה בצורה עדינה "מכתב רזה".

איילת נחמיאס ורבין: זה מכתב שאני לא רואה את הכלונסאות שעליהם הוא נשען.

דוד ביטן: זה מכתב כדי לדחות את המועד של העניין הזה, בוא נגיד ככה.

איילת נחמיאס ורבין: אני לא מבינה, אתם רוצים ללמוד את הנושא?

איילת נחמיאס ורבין: אדרבה.

דוד ביטן: אמרתי שיש לי דעה, אני לא אומר אותה.

יואב בן צור: זה לא בסדר שאתה לא אומר אותה.

יואב קיש: הוא יגיד, אל תדאג.

דוד ביטן: אמרתי באופן כללי, אבל אני לא נכנס לשיקולים שלהם.

איילת נחמיאס ורבין: אני רוצה להעיר משהו לנושא תנאי סף של עוזרים פרלמנטריים, וזה גם במענה לך, רועי.

איילת נחמיאס ורבין: אם יש משהו שלמדתי בחיים שלי זה שתואר ראשון, תואר שני, ולפעמים גם תואר שלישי לא מבטיחים - - -

רועי פולקמן: אבל לא אמרתי תארים בשום שלב, אולי ניסיון רלוונטי, מקצועי.

רועי פולקמן: אם אני רוצה לעזור לח"כ בוועדת הכלכלה אולי כדאי שאבין.

איילת נחמיאס ורבין: אה, אוקיי, אז סליחה, חזרתי בי.

איילת נחמיאס ורבין: אז אני מפנה לביטן.

דוד ביטן: אבל יש הרבה ועדות, אז את מי נבחר?

רועי פולקמן: לא חשוב.

רועי פולקמן: ניסיון מקצועי.

רועי פולקמן: לא דיברתי על תארים.

איילת נחמיאס ורבין: למדתי דבר אחד, אנשים יכולים להיות מנהלים מעולים אחרי שהם למדו תואר ראשון בפילוסופיה.

רועי פולקמן: ברור.

דוד ביטן: הנה, יש לנו את יובל שטייניץ, ד"ר לפילוסופיה.

איילת נחמיאס ורבין: ויכולים להיות מנהלים קטסטרופליים אחרי שהם למדו תואר שני במינהל עסקים.

מרב מיכאלי: אחרי תואר שני במינהל עסקים, נכון.

איילת נחמיאס ורבין: אין פה שום דבר שמצביע על היכולות של בן-אדם.

איילת נחמיאס ורבין: בסופו של דבר גם צריך להגיד, ונדמה לי שזה קשור למה שדיברת עליו, לגבי הצפיפות שלנו בחדרים.

איילת נחמיאס ורבין: אומנם אנחנו לא נמצאים הרבה בחדר, אבל כיוון שאנחנו באמת חיים מאוד מאוד צפוף אחד עם השני ועם השנייה ועם העוזרים שלנו, אתה הרי יודע, את יודעת מי המתנדבים שאת רוצה, ואת בוודאי יודעת מי העוזרים שאת רוצה, ואותו דבר אני.

איילת נחמיאס ורבין: ולכן, הם לא יכולים להגיש לנו משהו בלי להתבסס באמת על משהו שמסביר לי למה הדרישה שלנו או הבקשה שלנו אינה במקום.

דוד ביטן: מאה אחוז.

דוד ביטן: תודה.

דוד ביטן: הם אמרו: אין לנו ניסיון ואין לנו יכולת להכריע.

איילת נחמיאס ורבין: אבל יועץ ארגוני לא יעזור להם לצורך העניין, צריך להבין את זה.

דוד ביטן: קסם רוזנבלט, הנציגה של ועד היועצים.

דוד ביטן: פניתם לוועדה, נכון?

<קסם רוזנבלט: נכון.

<קסם רוזנבלט: לאחר קבלת ההחלטה.

דוד ביטן: אז תסבירי את עצמך.

<קסם רוזנבלט: לאחר שוועדת הכנסת החליטה להוסיף יועץ שלישי מאוד שמחנו ותמכנו בהחלטה הזאת, ורצינו להיפגש עם ועדת הכנסת בדיון שלה על ההחלטה כדי להביע את תמיכתנו, כדי לשקף להם את עומס העבודה, את נפח העבודה הפרלמנטרית והעשייה שאנחנו לוקחים בה חלק, ומבצעים אותה ביחד עם חבר הכנסת כל יום.

<קסם רוזנבלט: והיה לנו מאוד חשוב שגם עמדתנו תישמע כשדנים ביועץ שלישי, שיבינו גם מהצד של העובדים, אלה שעושים את העבודה בפועל, מה ההשלכות של זה.

<קסם רוזנבלט: גם ההשלכות הלוגיסטיות בלשכה, ובהחלט ההשלכות על אדם שלישי מקצועי בתוך הלשכה.

<קסם רוזנבלט: אני רוצה שנייה להגיב על הרעיון של תנאי סף ליועצים.

<קסם רוזנבלט: כל חבר כנסת הוא מעסיק, וכל חבר כנסת יכול לקבוע את תנאי הסף, יש לו חופש מוחלט לקבוע את תנאי הסף, את מי הוא מעסיק ובאיזה תפקידים.

איילת נחמיאס ורבין: נכון.

דוד ביטן: את זה אנחנו לא רוצים לתקן.

<קסם רוזנבלט: ואת זה אנחנו לא רוצים לתקן.

<קסם רוזנבלט: אני לא חושבת שיש שום היגיון לשנות את זה.

<קסם רוזנבלט: אם חבר כנסת אחד מחפש יועץ כלכלן, יש לו כל סמכות להעסיק יועץ מהסוג הזה כבר היום.

דוד ביטן: אני מבין שהוועדה לא קראה לכם לשיחה ולא כלום, למרות שעבר כחודש וחצי.

<קסם רוזנבלט: לא.

<קסם רוזנבלט: כמו שראית במכתב, ולמרות שמתברר שהיו דיונים בנושא הזה בחודש וחצי שעברו, לא זומנו ולא קיבלנו שום תגובה על המכתב, וזה צר לנו מאוד.

<קסם רוזנבלט: ואנחנו לא חושבים שיש היגיון בלעשות תחקיר ארגוני, כי כמו שנאמר פה על-ידי חברות הכנסת, הם ילוו אותי גם הביתה כשאני עונה לפניות ציבור ולאס.

<קסם רוזנבלט: אם.

<קסם רוזנבלט: אסים ב-23:30 בלילה?

<קסם רוזנבלט: אני בספק.

איילת נחמיאס ורבין: בדיוק.

איילת נחמיאס ורבין: ממש ככה.

איילת נחמיאס ורבין: אלוהים, ואני כזאת קרצייה.

דוד ביטן: תודה רבה.

דוד ביטן: החשב רוצה לומר כמה דברים, בבקשה.

<חיים אבידור: קודם כול, לגבי הבקשה של חברת הכנסת ורבין.

איילת נחמיאס ורבין: שלום, חיים, בוקר טוב.

<חיים אבידור: שלום.

<חיים אבידור: לגבי בקשת הוועדה להתייעץ עם יועץ ארגוני.

<חיים אבידור: תראו, הוועדה התייחסה לנושא הזה באמת בכובד ראש, זו החלטה שמאחוריה נמצאים 20 מיליוני שקלים, והיא לא יכולה ככה בהינף יד לעשות את זה.

דוד ביטן: מה זה שייך כמה כסף זה עולה?

דוד ביטן: תכף אתייחס לזה, כי עניתי להם על השאלה הזאת.

<חיים אבידור: יחד עם זאת, ישנם בוועדה הזאת שלושה אנשי ציבור שהם גם בין היתר, אחד פרופ' באוניברסיטה, אחד עורך-דין, ואחת היא פרופ' גם כן באוניברסיטה.

איילת נחמיאס ורבין: זוכה פרס ישראל, הכול נכון, אני מכבדת אותה מאוד.

<חיים אבידור: הם אנשים שבאים לישיבה של שעתיים, יושבים על הדברים ודנים בהם.

<חיים אבידור: הם לא יכולים לשבת בעצמם עם כל חברי הכנסת, הם לא יכולים לשבת בעצמם עם כל היועצים הפרלמנטריים.

דוד ביטן: למה לא? הם עובדים לפי שעות, מה הבעיה?

יואב קיש: עם הנציגים של היועצים הם לא יכולים להיפגש?

<חיים אבידור: הם עובדים לפי שעות, רק שנייה.

איילת נחמיאס ורבין: חיים, הם לא ישבו עם אף חבר כנסת.

יואל חסון: אבל הם אומרים שהם רוצים לעשות את זה.

דוד ביטן: הם ישבו אתי.

<חיים אבידור: רק שנייה.

<חיים אבידור: הם רצו שיהיה בן-אדם שיעשה את העבודה הזאת, את מה שנקרא - את העבודה השחורה הזאת, יביא להם את הנתונים, ואז הם יקבלו את ההחלטה.

<חיים אבידור: בלי שום קשר, כל פעם שהם רצו לדון בנושא הזה הנחיתו עליהם דבר אחר - הנחיתו עליהם את איחוד התקציבים, אחר כך הנחיתו עליהם ערעורים של יועצים פרלמנטריים על כל מיני דברים.

דוד ביטן: חיים, אין צורך.

איילת נחמיאס ורבין: אני רוצה רק להגיד לו שני משפטים.

יואל חסון: אבל אני לא מבין את הכיוון הזה של "הנחיתו עליהם".

<חיים אבידור: לא הנחיתו, סליחה.

יואל חסון: חיים, שנייה, מה זה?

יואל חסון: זו ועדה ציבורית שהחליטה באופן חופשי לעבוד בזה, להתעסק בזה.

איילת נחמיאס ורבין: זו עבודה שלה.

איילת נחמיאס ורבין: זה לא מקובל.

יואב קיש: מה זה הפילו עליה?

יואב קיש: מה זה המושג הזה "הפילו עליהם"?

יואב קיש: היא מקבלת תגמול על השעות.

<חיים אבידור: לא היה ח"כ שביקש להיפגש אתם והשיבו את פניו ריקם.

<קריאות: - - -

<חיים אבידור: בואו, רבותי, תקבלו את האינפורמציה הזאת כאינפורמציה יבשה, אני לא מצטט אף אחד.

יואל חסון: אבל אני לא מבין את העניין הזה, חיים, מה זה העניין הזה "הפילו עליהם"?

יואל חסון: הם החליטו באופן חופשי לעבוד בזה.

איילת נחמיאס ורבין: - - -

דוד ביטן: הם עובדים, הם קיבלו משימה, שיעמדו בה.

דוד ביטן: עושים לנו טובות?

יואל חסון: הם עושים את זה, הם מקבלים על זה גם שכר.

<חיים אבידור: בסדר, רבותי, אין בעיה, אני רק מסרתי אינפורמציה.

יואל חסון: אני לא אוהב את הגישה הזאת: "הפילו עליהם".

יואל חסון: אף אחד לא הפיל עליהם שום דבר.

<חיים אבידור: יואל, אני לא מצדד באף דבר ואני לא מתווכח עם אף אחד.

<חיים אבידור: רק דבר אחד לחברת הכנסת מיכאלי, דיברנו על שינוי הסעיף שנקרא: תנאי חברי הכנסת, וחברת הכנסת מיכאלי באמת ביקשה את זה, והבענו נכונות.

<חיים אבידור: הבעיה שהדיון עם חברת הכנסת מיכאלי נעשה ערב אישור התקציב.

<חיים אבידור: אם את זוכרת, היית בחו"ל.

דוד ביטן: אפשר לתקן את זה לפעם הבאה.

מרב מיכאלי: אין לי תלונות, חיים, רק אמרתי את זה בשביל להבהיר את החריפות של הדבר הזה.

מרב מיכאלי: אין לי שום טענה.

<חיים אבידור: אישרנו את התקציב, ועכשיו השינוי של זה הוא פרוצדורה, זה דבר ראשון.

מרב מיכאלי: מאה אחוז.

<חיים אבידור: דבר שני, למה זה נמצא שם?

<חיים אבידור: וזה לא חייב להישאר ככה.

מרב מיכאלי: או, זה חשוב.

<חיים אבידור: פשוט מאוד, כל הדברים שכתובים פה הם חלק מהחלטת שכר חברי הכנסת, זו הסיבה שזה נקרא ככה.

<יואל בריס: אחר כך אתם לא רוצים שיועצים פרלמנטריים יהיו חלק מהכנסת, ובגלל זה אתם שמים את זה בשכר חברי הכנסת.

<ארבל אסטרחן: ממש לא נכון - - -

<חיים אבידור: זה לא נכון.

<חיים אבידור: היועצים הפרלמנטריים מופיעים בהחלטת שכר חברי הכנסת.

<חיים אבידור: תקרא.

<חיים אבידור: אתה לא מכיר את - - -

<יואל בריס: לא נכון.

<יואל בריס: אתם לא רוצים שאנחנו נהיה קשורים לכנסת אז אתם שמים אותנו באכסניה של שכר חברי הכנסת.

<חיים אבידור: מה זה שייך?

דוד ביטן: זה לא ויכוח.

<חיים אבידור: אני החלטתי לשים את זה שם?

<ארבל אסטרחן: - - -

רועי פולקמן: אתה תהיה הנהג שלו?

רועי פולקמן: אז מה?

רועי פולקמן: אי-אפשר לאכול את העוגה והשאיר אותה שלמה.

רועי פולקמן: אם אתה רוצה להיות עובד כנסת כמו שהצעתי, אז אתם צריכים להיות עובדים מקצועיים.

<יואל בריס: אני לא אומר - להיות עובד כנסת, אני אומר - - -

<ארבל אסטרחן: - - - זה אנחנו?

<ארבל אסטרחן: זה חברי כנסת.

<ארבל אסטרחן: זה פשוט דברים לא נכונים.

דוד ביטן: העוזרים הם לא עובדי כנסת.

<יואל בריס: לא אמרתי שנהיה עובדי כנסת.

מרב מיכאלי: זה לא קשור למקצועיות או לא.

רועי פולקמן: ברור שזה קשור.

<קריאות: - - -

דוד ביטן: מספיק, רבותי.

דוד ביטן: פולקמן, שינית את העמדה שלך?

רועי פולקמן: מה?

דוד ביטן: אמרת שאם תשמע אולי תשנה.

רועי פולקמן: לא שמעתי מהם שום דבר - - -

יואל חסון: רק אם הוא קודם כול יקבל את הכותרת ב"דה-מרקר".

איילת נחמיאס ורבין: תן לי להגיד שני משפטים.

דוד ביטן: אבל אמרת, ענית לו.

איילת נחמיאס ורבין: לא, לא עניתי.

יואב קיש: איילת, מספיק, נו, חבל על הזמן.

יואל חסון: תן לו כותרת, שיירגע.

דוד ביטן: איילת, מספיק, נו.

דוד ביטן: טוב, תגידי.

דוד ביטן: את רוצה להגיד, תגידי.

איילת נחמיאס ורבין: חיים, אני מסרבת לקבל את עניין - - -

<קריאות: - - -

דוד ביטן: די, רבותי.

רועי פולקמן: לא התייחסתם למשמעויות של התפקיד, לחלוקת תפקידים, ליועצים שעושים את העבודה המקצועית שלהם.

<קסם רוזנבלט: חבר הכנסת פולקמן, אתה אחראי ללשכה שלך, אתה אחראי - - -

רועי פולקמן: בסדר, אבל את יודעת מה קורה - - -

<קסם רוזנבלט: כן, אני עובדת בכנסת כבר שלוש שנים.

רועי פולקמן: אז את יכולה לספר מה שאני לא יכול לספר.

דוד ביטן: רבותי, די.

דוד ביטן: קסם, מספיק.

דוד ביטן: מספיק, חבר'ה.

איילת נחמיאס ורבין: אני מצטערת להגיד לך, אני מניחה שראית עבודות ייעוץ ארגוני.

איילת נחמיאס ורבין: זה לא ייעוץ ארגוני מהסוג שאותו אתה רגיל לראות, עם כל הכבוד.

איילת נחמיאס ורבין: זה לא יכול להיות, זה לא הגיוני.

רועי פולקמן: גם הם לא מגלים דברים, אנחנו לא יכולים להגיב.

רועי פולקמן: מה אתם רוצים?

רועי פולקמן: אתם יודעים שאם הם היו עושים בדיקה לח"כים היינו יודעים מה חלק מהעוזרים עושים.

<קריאות: - - -

איילת נחמיאס ורבין: זאת הוצאה כספית משמעותית.

איילת נחמיאס ורבין: למה להוצאה כספית אתה לא אומר: רגע, למה צריך לעשות - - -

דוד ביטן: חבר'ה, העוזרים עובדים קשה והח"כים עובדים קשה, בואו נשים את הדברים על השולחן.

רועי פולקמן: עוד פעם, חלק כן, חלק לא.

רועי פולקמן: יש ח"כים ועוזרים מעולים ויש גם לא.

יואב בן צור: רועי, עוזר לא טוב, תחליף אותו.

<יואל בריס: נכון, גם יש ח"כים שעובדים - - -

רועי פולקמן: כן, אבל אני מדבר על המכלול.

<קריאות: - - -

דוד ביטן: אני רוצה לסיים.

דוד ביטן: מספיק, רבותי.

דוד ביטן: אמרתי מספיק, לא? מה קרה לכם?

דוד ביטן: די.

דוד ביטן: מה, אתה מתווכח עם היועצים הפרלמנטריים עכשיו?

שולי מועלם-רפאלי: אתה חבר כנסת, הם עובדים שלך, אם הוא לא טוב תחליף אותו.

דוד ביטן: שולי.

דוד ביטן: אני רוצה לומר שהוועדה הציבורית שאלה אותי את השאלה הזאת.

דוד ביטן: אמרתי להם שלדעתי הם לא צריכים להסתכל על תקציב, הם צריכים להסתכל על הבקשה ולבדוק אותה האם היא משרתת את הציבור והאם היא משרתת את הח"כים על מנת שהם יוכלו לעשות את העבודה הציבורית שלהם.

דוד ביטן: והם צריכים לראות האם הבקשה מידתית.

דוד ביטן: אם היינו מבקשים תוספת של שלושה, ודאי שזה לא מידתי.

דוד ביטן: על זה הם צריכים להסתכל.

דוד ביטן: מה גם שהתקציב סביר, הוא לא בשמים בעניין הזה.

מרב מיכאלי: ומה גם שהוא אושר.

דוד ביטן: הם לא התייחסו למה שאמרתי.

דוד ביטן: אוקיי, זו זכותם, אבל גם זכותנו לקבל את ההחלטה באופן שונה.

דוד ביטן: אני מבקש לדחות את ההחלטה של הוועדה הציבורית, ולקבל את ההחלטה הקודמת שקיבלנו בישיבה הקודמת.

דוד ביטן: מי בעד?

דוד ביטן: מי נגד?

דוד ביטן: מי נמנע?

דוד ביטן: בעד – 8

דוד ביטן: נמנעים – 1

דוד ביטן: ההחלטה הקודמת של ועדת הכנסת נתקבלה.

דוד ביטן: אחד נמנע.

<ארבל אסטרחן: אז זה יחזור לוועדה הציבורית.

דוד ביטן: עכשיו זה יחזור לוועדה הציבורית, ישנם חמישה שרים מהעבודה.

דוד ביטן: יואל, לגבי הנושא של מה שביקשת, נסיים את העניין הזה, את התהליך, ואחר כך נבקש מהחשב לעשות בדיקה מסוימת.

יואל חסון: על הנייר.

יואל חסון: בסדר.

יואל חסון: הצעת חוק לתיקון פקודת העיריות (קיצור תקופת הפטור מתשלום ארנונה לבניין שנהרס או ניזוק וקביעת סכום מרבי לתשלום), התשע"ה–2015

דוד ביטן: הנושא הבא הוא: הצעת חוק לתיקון פקודת העיריות (קיצור תקופת הפטור מתשלום ארנונה לבניין שנהרס או ניזוק וקביעת סכום מרבי לתשלום), התשע"ה–2015, איפה גפני?

דוד ביטן: מישהו יכול לקרוא לגפני רגע?

רועי פולקמן: הוא אמר שהוא לא בא.

דוד ביטן: אבל הוא ביקש ממני לדחות.

רועי פולקמן: אז הוא דיבר אתי ואמר שהוא לא בא, וזהו.

דוד ביטן: אבל הוא צלצל אלי אתמול ואמר לי: זה לא פייר.

רועי פולקמן: דיברתי אתו לפני שעה.

רועי פולקמן: אני מבין שהוא נגד.

דוד ביטן: אני מבקש שהוא יבוא רגע.

יואב בן צור: מה זה?

רועי פולקמן: הוא נגד, אבל זה היה חשוב לו.

רועי פולקמן: הוא אמר לי: אני לא בא לוועדה, כי הוא לא רוצה להילחם על זה.

דוד ביטן: אבל סוכם שהוא ייפגש עם השר, מה הבעיה?

דוד ביטן: למה אי-אפשר לעשות?

רועי פולקמן: עברו שלושה שבועות.

רועי פולקמן: דוד, היו המון דיבורים על זה, אני מבין.

רועי פולקמן: באמת, דחינו את זה שלושה שבועות בגלל כבודו של הרב גפני, ואנחנו מבקשים עכשיו לקבל החלטה להעביר את זה.

דוד ביטן: אבל למה לא נפגשו אתו?

יואב בן צור: רועי, להעביר את זה לאן?

רועי פולקמן: הוא שוחח אתו.

רועי פולקמן: לגבי החוק של המבנים, הייתה טעות במליאה, הסכמתי מהרגע הראשון להעביר את זה.

דוד ביטן: אבל זה עניין לוועדת הפנים, לא לוועדת הכספים.

רועי פולקמן: שוב, הרב גפני ביקש, וגם חברי הכנסת מהסיעות החרדיות ביקשו שזה יעבור.

מרב מיכאלי: הוא לא רב, תפסיק לקרוא לו רב.

מרב מיכאלי: הוא לא רב.

מרב מיכאלי: הוא בחיים שלו לא הוסמך לרב.

יואל חסון: אבל הוא רב עם כולם.

מרב מיכאלי: אה.

דוד ביטן: פולקמן, מה ועדת הפנים אומרת על פקודת העיריות?

רועי פולקמן: הם דנים בארנונה.

רועי פולקמן: אמר לי חבר הכנסת גפני שכן דנים בזה, ועדת הכספים דנה בזה.

רועי פולקמן: הוא ביקש ממני והסכמתי.

<ארבל אסטרחן: ארנונה היא בוועדת הכספים.

דוד ביטן: רבותי, על ארנונה דנים בוועדת הכספים.

דוד ביטן: אני מקווה שדודי לא יקפוץ.

רועי פולקמן: לא, הוא לא יקפוץ.

דוד ביטן: סעיף ב': הצעת חוק הצעת חוק לתיקון פקודת העיריות, מי בעד להעביר את זה לוועדת הכספים?

מרב מיכאלי: רגע.

מרב מיכאלי: מה?

רועי פולקמן: להעביר את הסיפור של מבנים נטושים וארנונה - חבר הכנסת גפני ביקש שזה יעבור, וגם דנו בארנונה והסכמתי, ואני לא רואה בעיה עם זה.

דוד ביטן: נקווה שדודי אמסלם יסכים.

דוד ביטן: מי בעד העניין להעביר לוועדת הכספים?

דוד ביטן: מי נגד?

דוד ביטן: מי נמנע?

דוד ביטן: בעד – 6

דוד ביטן: נמנעים – 3

דוד ביטן: 3.

דוד ביטן: קביעת ועדה לדיון בהצעת חוק הפיקוח על שירותים פיננסיים (שירותים פיננסיים חוץ-מוסדיים), התשע"ו-2015

דוד ביטן: עכשיו אפשר לקרוא לגפני, בבקשה.

דוד ביטן: הוא מדבר אתי אתמול בלילה והוא לא בא לישיבה.

דוד ביטן: נו, אז מה עשינו?

רועי פולקמן: הוא אמר שהוא לא רוצה - - -

יואל חסון: אני מציע להעביר את זה לוועדת הכלכלה, אדוני.

איילת נחמיאס ורבין: גם אני.

רועי פולקמן: דוד, אם הוא היה רוצה – אתה יודע, הוא יודע לעשות את הקרב הזה.

דוד ביטן: ועדת הכלכלה, הוא קיבל את שלו, 25 שעות ישיבה, בטלוויזיה.

יואל חסון: דוד, למה אתה לא מפרגן?

יואל חסון: תפרגן.

דוד ביטן: חבר'ה, תמיד אני מפרגן.

דוד ביטן: אמרתי, קיבל את שלו.

מרב מיכאלי: מה זה קשור?

מרב מיכאלי: זו עבודה מקצועית.

דוד ביטן: תמיד אני מפרגן.

דוד ביטן: אמרתי: קיבל את שלו.

דוד ביטן: תנו לאחרים קצת.

יואל חסון: למרות שאתה לא יודע - - - תפרגן.

מרב מיכאלי: אדוני, זו עבודה מקצועית, והמקום של זה הוא בוועדת הכלכלה.

מרב מיכאלי: מה עכשיו?

מרב מיכאלי: המקום של זה בוועדת הכלכלה מבחינה מקצועית פרופר.

דוד ביטן: אני מפרגן תמיד לכבל.

יואל חסון: תעביר לוועדת הכלכלה, נו, יאללה.

יואל חסון: ועדה מקצועית, רצינית.

איילת נחמיאס ורבין: זה קלאסי לוועדת הכלכלה.

דוד ביטן: זה יהיה בישיבה ביום שני.

רועי פולקמן: יש נושאים ספציפיים שזה תכנון ובנייה, דברים מסוימים, ופיננסים שביקשתי בוועדה מקצועית.

רועי פולקמן: זה מה שביקשנו, ודיברנו על זה עם חבר הכנסת גפני.

רועי פולקמן: אלו נושאים ספציפיים בוועדה המיוחדת.

דוד ביטן: הוא דיבר על הנושא, לבדוק בפרלמנטים אחרים, נעשה את זה אחרי שנסיים את התהליך, לא לפני.

רועי פולקמן: פיננסיים זה נושא שאנחנו מטפלים בו במכלול, ובשביל זה הוועדה הזאת קיימת, בשביל זה הקמנו את הוועדה.

יואל חסון: ועדת הרפורמות?

רועי פולקמן: כן.

רועי פולקמן: זו המומחיות של חבר הכנסת אלי כהן, בגלל זה ביקשנו את הדבר הזה.

מרב מיכאלי: היא לא מכונה "רפורמות", אני רוצה להזכיר לכם.

רועי פולקמן: זה לא על כל נושא שלא קשור לפיננסים, זו ועדה מיוחדת של אלי כהן.

איילת נחמיאס ורבין: סיימנו?

דוד ביטן: לא, רגע, יש את הדיון.

איילת נחמיאס ורבין: בסדר.

איילת נחמיאס ורבין: תזעיקו אותנו.

יואב בן צור: מה הוא אומר?

יואב בן צור: הוא רוצה לבוא?

דוד ביטן: עוד דקה.

דוד ביטן: הוא בא.

יואל חסון: דוד, אני מבקש להציע שתעלה את זה להצבעה לוועדת הכלכלה, אדוני.

דוד ביטן: הוא אמר שהוא רוצה בדיקה בפרלמנטים אחרים.

<ארבל אסטרחן: זה לא קשור לחשבות שכר.

יואל חסון: זה מרכז המחקר והמידע.

דוד ביטן: אבל לא עכשיו, בסוף התהליך.

<ארבל אסטרחן: הוועדה של אלי כהן נקראת היום: הוועדה להצעת חוק ההתחדשות העירונית.

<ארבל אסטרחן: את הסעיפים של חוקי העזר שם הוא כבר גמר.

דוד ביטן: אז אפשר לבטל את חוק ההסדרים.

יואל חסון: אפשר לבטל את הוועדה, אדוני.

<קריאות: - - -

<ארבל אסטרחן: היא לא מומחית לשום דבר פיננסי.

רועי פולקמן: אנחנו רוצים שהחוק יבוא לוועדה המיוחדת.

<ארבל אסטרחן: איך היא מומחית לזה אם עד היום היא דנה רק בחוק התחדשות העירונית?

רועי פולקמן: מה הבעיה?

<ארבל אסטרחן: היו פרקים מחוק ההסדרים.

רועי פולקמן: נכון.

דוד ביטן: אני מוריד את זה מסדר-היום.

דוד ביטן: ביום שני, לא יקרה כלום.

רועי פולקמן: לא, ביטן.

רועי פולקמן: אבל למה?

רועי פולקמן: גפני היה רוצה, דיברתי אתו.

דוד ביטן: נדבר על זה ביום שני.

יואב קיש: אם הוא מסכים, אז בוא נצביע.

דוד ביטן: הוא לא מסכים.

רועי פולקמן: הוא לא אמר שהוא מסכים, אבל - - -

דוד ביטן: יום שני, מה הלחץ?

יואל חסון: רועי, הוא הוריד את זה מסדר-היום, די.

רועי פולקמן: שנייה, חסון, סליחה.

יואל חסון: אבל הוא סגר את הישיבה.

רועי פולקמן: לא, הוא לא סגר את הישיבה.

יואב קיש: הוא לא סגר את הישיבה.

דוד ביטן: פולקמן, יום שני הבא.

רועי פולקמן: אבל, דוד, זה נדחה בשלושה שבועות.

דוד ביטן: אז יום שני הבא אני מבטיח לסיים את זה.

רועי פולקמן: אבל למה?

דוד ביטן: אדבר עם השר בעצמי, אני רוצה לראות מה הבעיה.

דוד ביטן: אז הוא לא רצה לדחות, אני לא רציתי לדחות, אתם אמרתם שהשר מסכים לדחות.

דוד ביטן: אם אתם מסכימים ואומרים: פגישה, אז תיפגשו.

רועי פולקמן: אבל, דוד, תקשיב, כשהוא רוצה להילחם – אל תביך אותו, הוא לא רצה לבוא.

דוד ביטן: את מי?

רועי פולקמן: את גפני.

דוד ביטן: אתמול בלילה הוא דיבר אתי בעשר.

רועי פולקמן: אבל הוא גם אמר לי: אני בוחר לא לבוא לכאן כדי לתת לי להגיד, אם הוא היה רוצה הוא היה בא לכאן.

דוד ביטן: אז תן לי לדבר עם השר.

דוד ביטן: אדבר עם השר.

דוד ביטן: ביום שני אעשה את זה.

דוד ביטן: עוד יומיים.

רועי פולקמן: אבל אתה סתם מקשה עליו.

דוד ביטן: לא מקשה, אני אדבר עם השר.

רועי פולקמן: אם הוא היה רוצה להגיד לך, אז הוא היה בא לכאן.

דוד ביטן: תן לי לברר את זה, רועי.

רועי פולקמן: הוא לא אוהב את זה, הוא נגד זה, אבל הוא לא - - -

דוד ביטן: אז יום שני, רועי, מה הבעיה?

דוד ביטן: מה הסיפור?

רועי פולקמן: כי אנחנו דוחים את זה בשלושה שבועות.

יואל חסון: נו, תסגור את הישיבה כבר.

רועי פולקמן: זה מיותר, מיותר, דוד.

דוד ביטן: אל תדאג, ביום שני הבא נסיים את זה.

דוד ביטן: מה קורה עם ההתיישבות?

יואל חסון: אדוני, אתה סוגר את הישיבה?

רועי פולקמן: הדחיה הזאת מיותרת.

דוד ביטן: הישיבה נעולה.